DIE Oos-Kaapse onderwysdepartement (OKOD) het sy ontevredenheid uitgespreek oor verskeie onlangse gevalle van lyfstraf by skole in die provinsie.
Themba Kojana, die superintendent-generaal van die OKOD, het gister gesê daar was voorvalle in die voormalige Transkei asook die onderwysdistrikte van Mount Frere, Nelson ­Mandelabaai en Oos-Londen. Volgens Kojana is die toepas van lyfstraf in sommige Oos-Kaapse skole ’n vernedering vir die departement en die provinsie.
In ’n video op die koerant se webtuiste kan gesien word hoe ’n manlike onderwyser drie matriekseuns verskeie kere met wat na ’n plastiekpyp lyk oor hul hande moker.
Die kinders is glo deur die skoolhoof geslaan omdat hul nie ’n winterskool vir matrieks bygewoon het nie.